
  CONSILIUL JUDEŢEAN      
HOTĂRÂRE

pentru modificarea şi completarea Hotărârii Consiliului Judeţean Bistriţa-Năsăud nr.134/2013 privind instituirea şi acordarea unor burse de excelență, burse de merit şi burse de ajutor social acordate de către Consiliul Judeţean Bistriţa-Năsăud studenţilor proveniţi din instituţiile de învăţământ din judeţul Bistriţa-Năsăud, cu modificările 
şi completările ulterioare
Consiliul Judeţean Bistriţa-Năsăud, întrunit în şedinţă ordinară în data de 30.10.2017, în prezenţa a 31 consilieri judeţeni;

Având în vedere:

- expunerea de motive nr.17605 din 10.10.2017 a Vicepreşedintelui Consiliului Judeţean  Bistriţa-Năsăud;

- raportul comun nr.I/II/17606 din 10.10.2017 al Direcției administrație locală și Direcţiei economice din cadrul Consiliului Judeţean Bistriţa-Năsăud; 
- adresa nr.33.632 din 05.10.2017 a Direcţiei Generale de Asistenţă Socială şi Protecţia Copilului Bistriţa-Năsăud, înregistrată la Consiliul Judeţean Bistriţa-Năsăud cu nr.II/17344 din 06.10.2017;
- prevederile Hotărârii Consiliului Judeţean Bistriţa-Năsăud nr.134/2013 privind instituirea şi acordarea unor burse de merit şi burse de ajutor social acordate de către Consiliul Judeţean Bistriţa-Năsăud studenţilor proveniţi din instituţiile de învăţământ din judeţul Bistriţa-Năsăud, cu modificările şi completările ulterioare; 
- prevederile Hotărârii Consiliului Judeţean Bistriţa-Năsăud nr.150/2015 pentru modificarea și completarea Hotărârii Consiliului Judeţean Bistriţa-Năsăud nr.134/2013 privind instituirea şi acordarea unor burse de merit şi burse de ajutor social acordate de către Consiliul Judeţean Bistriţa-Năsăud studenţilor proveniţi din instituţiile de învăţământ din judeţul Bistriţa-Năsăud; 

- prevederile art.54, art.55, art.59, art.60, art.62 alin.(1) din Legea nr.272/2004 privind protecţia şi promovarea drepturilor copilului, republicată, cu modificările şi completările ulterioare;
- prevederile art.9 alin.(1) lit.b), art.11, lit.d) din Legea nr.292/2011 – Legea asistenţei sociale, cu modificările şi completările ulterioare;
- prevederile Hotărârii Guvernului nr.679/2003 privind condiţiile de obţinere a atestatului, procedurile de atestare şi statutul asistenului maternal profesionist;

- prevederile art.3 din Anexa la Ordinul ministrului educaţiei naţionale nr.3392/2017 privind stabilirea Criteriilor generale de acordare a burselor şi a altor forme de sprijin material pentru studenţii şi cursanţii din învăţământul superior de stat, învăţământ cu frecvenţă, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.35/2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 şi a estimărilor pe anii 2018-2020, cu modificările şi completările ulterioare;
- raportul nr.IBa/19081/30.10.2017 al Comisiei economice;

- raportul nr.IBa/19082/30.10.2017 al Comisiei de cultură;

- raportul nr.IBa/19083/30.10.2017 al Comisiei de administraţie.
        În temeiul prevederilor art. 91 alin.(2) lit.c), art. 97 şi art. 115, alin.(1) lit.c) din Legea nr.215/2001 - Legea administraţiei publice locală, republicată, cu modificările şi completările ulterioare;
HOTĂRĂŞTE: 
     Art.I. Hotărârea Consiliului Judeţean Bistriţa-Năsăud nr.134/2013 privind instituirea şi acordarea unor burse de excelență, burse de merit şi burse de ajutor social acordate de către Consiliul Judeţean Bistriţa-Năsăud studenţilor proveniţi din instituţiile de învăţământ din judeţul Bistriţa-Năsăud, cu modificările şi completările ulterioare, se modifică și se completează după cum urmează:
1. Titlul hotărârii se modifică și va avea următorul cuprins: ”Hotărârea Consiliului Judeţean Bistriţa-Năsăud nr.134/2013 privind instituirea şi acordarea unor burse de excelență, burse de merit şi burse de ajutor social de către Consiliul Judeţean Bistriţa-Năsăud”.
2. Art.2 se modifică şi se completează după cum urmează:

   ”Art.2 (1) Se acordă burse de ajutor social pentru studenţii care beneficiază de o măsură de protecţie specială sub forma plasamentului dispusă la un asistent maternal pofesionist sau la un serviciu de tip rezidenţial din cadrul Direcţiei Generale de Asistenţă Socială şi Protecţia Copilului Bistriţa-Năsăud, care să acopere cheltuielile de masă şi transport ce exced valorii bursei sociale de care beneficiază.

(2) Bursele de ajutor social se acordă cu începere din anul I de studiu şi până la absolvirea facultăţii, inclusiv în timpul vacanţelor, în condiţiile cuprinse în Regulamentul prevăzut în Anexa nr.2”.


Art.II. Regulamentul prevăzut în Anexa nr.2 la Hotărârea Consiliului Judeţean Bistriţa-Năsăud nr.134/2013, cu modificările şi completările ulterioare, se modifică potrivit prevederilor pct. 2 din prezenta hotărâre.

Art.III. Prezenta hotărâre a fost adoptată cu un număr de 31 voturi “pentru”.
Art.IV. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi Direcţia Generală de Asistenţă Socială şi Protecţia Copilului Bistriţa-Năsăud.
        Art.V. Prezenta hotărâre se comunică de către Serviciul administraţie şi relaţii publice cu:

- Direcția administrație locală; 
- Direcţia economică;


- Direcţia Generală de Asistenţă Socială şi Protecţia Copilului Bistriţa-Năsăud;


- Instituţia Prefectului - judeţul Bistriţa-Năsăud.

PREŞEDINTE,





Contrasemnează:
EMIL RADU MOLDOVAN


            SECRETARUL JUDEŢULUI,

